Selfrid Johansson
Selfrid Fritiof Johansson (12. märts 1907 Stockholm – 26. juuli 1976 Stockholm) oli Rootsi poksija. Johansson sai Rootsi meistrivõistlustel 2. koha sulgkaalus (kuni 126 naela ehk 57,2 kg) 1924. aastal, kergekaalus (kuni 135 naela ehk 61,2 kg) 1925. aastal ning kergekeskkaalus (kuni 147 naela ehk 66,7 kg) aastatel 1926 ja 1927. Johansson osales kergekeskkaalus (kuni 147 naela ehk 66,7 kg) 1928. aasta Amsterdami olümpiamängude poksivõistlustel, kuid kaotas 2. ringis hilisemale kuldmedali- ja olümpiavõitjale Edward Morganile (Uus-Meremaa) ja jäi edasisest medaliheitlusest välja. Johansson võitis kergekaalus (kuni 135 naela ehk 61,2 kg) 1. Euroopa meistrivõistlustel (Stockholm, 1925) kuldmedali ja tuli Euroopa meistriks. Ta sai kergekeskkaalus (kuni 147 naela ehk 66,7 kg) 2. Euroopa meistrivõistlustel (Berliin, 1927) 4. koha, kaotades poolfinaalis hilisemale kuldmedalivõitjale ja Euroopa meistrile Romano Canevale (Itaalia) ning 3. koha kohtumises István Balázsile (Ungari).